Det ble avholdt styremøter nr. 03-13 i Momarken-selskapene Toto AS 28-02 på selskapets kontor. Samtlige styremedlemmer med unntak av Even Elvenes og Ole Jonny Solberg var til stede. I deres fravær møtte Cecilie H. Andersson. Fra administrasjonen møtte daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 8.
* Bårekrans fra Momarken ved Per arne Enholm og Åge Vesttorps begravelser.
* Strategimøte 29-30/11 er booket på Quality Resort & Spa i Strømstad
* Avgrenset mva-kontroll ved Skatt Øst.
* Ny tjenestepensjonsordning vil tidligst tre i kraft fra 2014 med tre år overgangstid.
* Møte med løpsfunksjonærene 19-02.
* Treningslister er nå tilgjengelig på Momarkens hjemmeside.
* Daglig leders møte med Harald Dørum 27-02. Richard Ekhaugen fratrådte under denne orienteringen.

Orienteringen ble - med enkelte kommentarer - tatt til etterretning

Regnskapsrapport pr januar.

Rapporten med kommentarer ble tatt til etterretning.

Momarkenfestivalen.

Momarkenfestivalen vil være svært viktig i markedsføringen av Momarken Arena, som vi ønsker økt oppmerksomhet om og aktiviteter på (messer/utstillinger o.l.)

Styringsgruppens framlagte budsjettforslag med sum inntekter 1.225.000.- og sum utgifter 1.322.500.- ble enstemmig godkjent.

Når det gjelder Utslagningsløpet søndag, tok ikke styret stilling til navn på løpet men oppnevnte et utvalg bestående av Kjeld Henning Sandem, Even Elvenes, Richard Ekhaugen, Ole Ødegård, Ole Jonny Solberg og Jørn Stamm som fikk i oppgave å utarbeide forslag til proposisjoner og navn på løpet. Det søkes DNT om å forhøye førstepremien til 75.000.-

Unionskampen.

Referat fra siste planleggingsmøte i Hestesportens Hus 14-02 samt fra møte med Momarken Spiserier AS var forhåndsutsendt og ble gjennomgått og kommentert. Styret har stort fokus på serveringsopplegget. Administrasjonen har derfor nær kontakt/dialog med Momarken Spiserier AS i planleggingsfasen.

Forberedelse GF.

Styret drøftet praktiske sider ved gjennomføringen.

Eventuelt.

Styreleder og nestleder gjennomgår organisasjonsdiagram/ stillingsinstrukser.

Gjenstandspremier taes opp som egen sak på neste ordinære styremøte.

Ponnivirksomheten ved banen taes opp som egen sak på et senere styremøte.